title: "Klaus Petersen"
text: "Dr. Klaus Georg Petersen (* 17. Febrewoore 1922 uun Berlin, \u2020 22. Detsember 2013 uun Uastenfial) wiar loonriad faan di ual kreis S\u00fcdtondern an leeder di iarst loonriad faan a kreis Nuurdfresklun.\n\nLeewent \n\"Klaus Landrat\", \u00fcs hi leeder n\u00e4\u00e4md wurd, as uun Berlin b\u00e4\u00e4ren, huar san aatj bi't militeer wiar. Sin aalern kaam oober faan Nuurdfresklun. Efter a kriich h\u00e4\u00e4 hi rochtswedenskapen uun Kiil studiaret an sin dokterwerk h\u00e4\u00e4 noch daalang en grat bed\u00fc\u00fcdang f\u00f6r Nuurdfresklun: Zur Rechtsgeschichte Nordfrieslands, .... 1962 as'er loonriad faan di ual kreis S\u00fcdtondern wurden an h\u00e4\u00e4 ham diarf\u00f6r iinsaat, dat jo trii kreiser S\u00fcdtondern, H\u00fcsem an Eidersteed tuupsl\u00f6\u00f6den wurd, an sant 1970 wiar hi do di iarst loonriad faan a nei kreis Nuurdfresklun. 1978 ging Klaus Petersen uun panjuun. Uun sin amt h\u00e4\u00e4 hi frasch liard, an det wiar en stark tiaken f\u00f6r't nuurdfresk spriak. Hi wiar uk f\u00f6\u00f6rmaan faan a Nuurdfresk Ferian an faan a Fresk Riad, an uun't sj\u00fc\u00fcr faan't Nordfriisk Instituut.\n\nIarangen \n Bundesfersiinstkr\u00fcs 1. Klas, 1980 + 1995\n Dannebrogorden, 1988\n\nFutnuuten \n\n Ein Gl\u00fccksfall f\u00fcr Nordfriesland sh:z, 17.02.2012\n Die \"Geburt\" des Kreises Nordfriesland sh:z, 10.04.2010\n\nPetersen\nNordfriislon"